**NOVÉ PRAVIDLÁ CITOVANIA PODĽA ISO 690 Z ROKU 2021**

**SYSTÉMY CITOVANIA**

Norma uvádza dva nové systémy citovania (označené boldom):

1. Harvardský systém (Systém mena/názvu a dátumu)

2. Numerický systém

**3. Systém menných značiek**

4. Systém priebežných poznámok

**5. Spojený (implikovaný) systém**

**HARVARDSKÝ SYSTÉM (SYSTÉM MENA/NÁZVU A DÁTUMU)**

Zmeny:

V bibliografických odkazoch sa **dátum** po prvom údaji (tvorca resp. názov) uvádza **v okrúhlych zátvorkách:**

BURCHARD, J. E., (1965). How humanists use a library. In: C. E. OVERHAGE a J. R. HARMAN (ed.). *Intrex*, s. 41 – 87.

INTERNATIONAL ORGANIZATION FOR STANDARDIZATION (ISO), (2019). ISO 8601-1:2019, *Date and time – representations for informazion interchange – Part 1: Basic rules.*

STIEG, M. F., (1981). The information needs of historians. *College and Research Libraries*, vol. 42, no. 6, s. 549 – 560.

**Citácia v texte bude mať formu:**

Text, text, text… (Burchard 1965) **– v prípade parafrázy**

„Text, text, text… “ (Burchard 1965, s. 5) – **v prípade citátu**

**VŠEOBECNÉ PRAVIDLÁ**

**JAZYK**

Väčšina údajov pre bibliografický odkaz sa uvádza v jazyku ***citovaného*** dokumentu, nakoľko sa z citovaného dokumentu preberá. Existujú však aj výnimky v prípade údajov, ktoré nepreberáme priamo z informačného zdroja, ale ich dopĺňame. Sem patrí: spojka „a“ medzi posledným a predposledným autorom (tvorcom), rozsah strán, formát a typ nosiča, rola tvorcov, dostupnosť, údaj o citovaní. Tieto údaje zaznamenávame v ***jazyku citujúceho dokumentu***. Ako je to uvedené v ISO 690, „odkazy v publikácii by mali dodržiavať jazyk a písmo publikácie, aby umožnili čitateľovi odkazom porozumieť.“

**TVORCOVIA**

● Ak primárny tvorca nie je autorom textu, ale má hlavnú úlohu na tvorbe informačného zdroja, do okrúhlych zátvoriek doplníme jeho rolu, ktorú môžeme zaznamenať v úplnej alebo v skrátenej podobe:

SLOVÁK, Adam (zost.) alebo VANEK, Peter (skladateľ).

● Viac primárnych tvorcov zapisujeme tak, že všetkých okrem prvého uvedieme v priamom slovoslede (**mená oddeľujeme bodkočiarkou**):

DVORSKÁ, *Petra; Anna BARTOVÁ a Zuzana BELICOVÁ*

*● Ak je pri*márnych tvorcov do 5, musíme uviesť všetkých.

● Ak je tvorcov 6 a viac, uvedieme prvého a skratku et al.:

DVORSKÁ, Petra et al.

● Ak používame iniciály, oddeľujeme ich bodkou a medzerou: BURCHARD, J. E.

● Ak je primárnym tvorcom inštitúcia, zaznamenáme ju verzálkami: SLOVENSKÁ AKADÉMIA VIED.

● **Mená vedľajších tvorcov** (prekladatelia, ilustrátori a pod.) uvádzame **vždy v priamom slovoslede** a s uvedením roly v okrúhlych zátvorkách:

Peter VESELÝ (prekladateľ)

**Vedľajší tvorca nie je povinný údaj**, ale v niektorých prípadoch je pre jednoznačnosť vhodné ho uviesť.

**NÁZVY**

● Názvy informačných zdrojov ako celkov zaznamenávame **kurzívou**.

● Pri častiach z tradičných informačných zdrojov uvádzame **kurzívou názov hostiteľského informačného zdroja:**

FÓRIŠOVÁ, M., (2001). Bratislavskí knihári v 16.-17. storočí. *Slovenská archivistika*, roč. 26 (2001), č. 1, s. 73 – 85.

● Pri častiach z online informačných zdrojov postupujeme nasledovne:

o **Ak je časť dostupná priamo**, zapíšeme kurzívou názov časti:

Príklad: časť (príspevok) v online periodiku dostupná priamo:

KUCIANOVÁ, Anna, (2003). *P****orovnanie verzií MDT roka 1997 a 200****1*. Knižnica. Online. roč. 4 (2003), č. 11 – 12, s. 547 – 551. Dostupné na: https://www.snk.sk/images/snk/casopis\_kniznica/2003/ november\_december/547.pdf. [zobrazené 2022- 11-10].

o **Ak časť nie je dostupná priamo**, bude kurzívou názov hostiteľského informačného zdroja:

Príklad: časť (príspevok) v online zborníku dostupná len cez hostiteľský zdroj:

ŠKOVIEROVÁ, Angela, (2021). Knižná zbierka Samuela Rochotského a jej osudy. In: Miriam PORIEZOVÁ (zost.). *Studia Bibliographica Posoniensia*. Online. Univerzitná knižnica v Bratislave, 2021, s. 27 – 44. Dostupné na: https://www.ulib.sk/files/sk/publikacie-ukb/studia-bibliographica-posoniensia/spb2021.pdf. [zobrazené 2023-03-02].

● Pri informačných zdrojoch, ktoré vznikli bez názvu, napr. osobná korešpondencia, fotografie a pod., doplníme vhodný názov do hranatých zátvoriek, napr. [Lienka].

**VYDAVATEĽSKÉ ÚDAJE A DÁTUM VYDANIA**

● Miesto vydania **nie je povinným** údajom.

● Meno vydavateľa **je povinný údaj** okrem citovania častí (článkov) z periodík. Pri článkoch z periodík uvádzame meno vydavateľa len v prípade, že názov periodika nie je postačujúci na jeho identifikáciu, neexistuje kľúčový názov periodika alebo existuje viacero periodík s tým istým názovom. Na úplne presnú identifikáciu seriálu vtedy môžeme použiť aj ISSN, DOI a miesto vydania.

● Ak nie je vydavateľ známy, uvedieme [s. n.].

● V prípade viacerých vydavateľov môžeme uviesť všetkých, ale nie je to nutné.

● Rok vydania je **povinný údaj**. Ak ho odvodíme z iného zdroja, uvedieme ho v hranatých zátvorkách [1980]; pokiaľ nie je možné rok vydania dohľadať, uvedieme [s. a.]

● Ak sa vyskytne viac vydavateľstiev s rozličným rokom vydania, zápis je nasledovný:

Duckworth, 1999; Cornell University Press, 2000.

**ČASTI INFORMAČNÝCH ZDROJOV**

● Pod časťami informačných zdrojov rozumieme príspevky v informačných zdrojoch, napr. články v časopisoch alebo zborníkoch.

● **Označenie „In:“** pri článkoch z časopisov môžeme vynechať, **ale je povinné pri častiach monografických zdrojov (napr. zborníkov)**. Môže sa tiež používať, ak je potrebné, aby bibliografické odkazy boli strojom čitateľné.

● Numerácia je označenie ročníka a čísla seriálu (časopisu) v jazyku citovaného dokumentu, čiže tak, ako to je v citovanom dokumente uvedené. Pre presnú identifikáciu sa dopĺňa o rok vydania a rozsah strán. Má formu:

o roč. 6 (1999), č. 5, s. 5 – 10

o vol. 6 (1999), no. 5, s. 5 – 10

o Jg. 6 (1999), Nr. 7, s. 5 – 10

o 6, 1999, 5, 5 – 10 - vzhľadom na nejasnosť údajov neodporúčame používať túto formu. (Uvádzame príklad pre časopis v slovenskom, anglickom a nemeckom jazyku, ak je jazyk citujúceho dokumentu slovenský. Preto je označenie rozsahu strán v slovenčine)

● Numerácia seriálov sa zaznamenáva po čiarke za názvom seriálu alebo za označením typu zdroja po bodke, ak ide o online verziu:

STIEG, M. F., (1981.) The information needs of historians. *College and Research Libraries*, vol. 42 (1981), no. 6, s. 549 – 560.

STRINGER, John A. et al., (2005). Reduction of RF-induced sample heating with ascroll coil resonator structure for solid-state NMR probes. *Journal of Magnetic resonance*. Online. vol. 173 (March 2005), no. 1, s. 40 – 48. Dostupné na: https://doi.org/10.1016/j .jmr.2004.11.015. [zobrazené 2021-09-09].

● Pri článkoch v novinách je numerácia nahradená presným dátumom publikovania článku, napr. 2023-02-14.

**DOSTUPNOSŤ A DÁTUM CITOVANIA**

● Pri online zdrojoch uvádzame Dostupné na: a hyperlink ako https alebo https URI, napr. Dostupné na: https://www.euroekonom.sk/informacie-udaje-data/.

● Skracovanie URL sa neodporúča.

● Informačné zdroje, ktoré sú najlepšie dostupné cez službu, by mali byť takto aj zaznamenané: Dostupné na: Twitter, @carterjwm.

● Ak je to možné, používať by sa mal perzistentný identifikátor (DOI) alebo permanentný link.

● Ak si prístup online zdroja vyžaduje prihlásenie alebo je podmienený poplatkom, je potrebné to uviesť ako poznámku, napr.: Prístup vyžaduje prihlásenie. Licencovaný zdroj.

● Dátum citovania/zobrazenia/sprístupnenia je **povinný len pre tzv. dynamické online informačné zdroje,** tzn. pre zdroje, ktoré menia (aktualizujú, revidujú) svoj obsah, príp. ho dopĺňajú (= zdroje na pokračovanie). Norma uvádza viaceré možnosti zápisu:

o [sprístupnené 2022-01-14]

o [dátum citovania 2022-01-14]

o [zobrazené 2022-01-14]

**ĎALŠIE ÚDAJE**

● Formát a typ zdroja sa uvádzajú bez hranatých zátvoriek, veľkým začiatočným písmenom po názve dokumentu, napr. Online, Voľné listy, Brožovaná väzba, Televízny seriál, Audiokniha, Kindle e-kniha, Aplikácia, PDF, Štatistický dataset, Štatistický analytický program, Kartografický obrázok, Počítačový dataset/Dataset, Notovaná hudba, Hraná hudba, Hovorené slovo, Libretto, Audiokazeta, Audiodisk (CD), Videodisk (DVD), Gramofónová platňa (LP), Počítačový disk, Mikrofišová kazeta, Filmová kazeta, Videokazeta, Filmový kotúč, Objekt, Statický obrázok atď.

Uvedené je možné aj kombinovať, napr. PDF; online.

**Nepoužívame, ak ide o tradičný textový dokument.**

● Formát a typ zdroja uvádzame za názvom; v prípade časti za názvom hostiteľského zdroja,

napr. ONDRIŠ, Peter. Informačná gramotnosť. *Knižnica*. Online. ...

● Údaj o vydaní je **povinný, len ak nejde o prvé vydanie**.

● ISBN a ISSN **nie sú povinné údaje**. (v prostredí UNIZA sa zaznamenávajú)

● Bibliografický odkaz **končí vždy bodkou**, aj ak je posledným údajom dostupnosť online zdroja.

● Ak je citovaný informačný zdroj anotácia, preklad, komentár, aranžmán, adaptácia, revízia, recenzia, kritika, náhrada (náhrada v inej forme, napr. faksimile, fyzická náhrada, digitálna náhrada, zhrnutie), výkon (realizácia umeleckého diela), je povinný tiež údaj „vzťah“. Uvádza sa návestím a nasleduje odkaz na súvisiace dielo v zložených zátvorkách { }. Vzťah je posledným údajom bibliografického odkazu alebo sa nachádza pred dátumom zobrazenia v prípade online zdrojov. GARDNER, Martin (zost.), (1999). *The Annotated Alice*. W. W. Norton & company, 1999. Anotácia na: {CARROLL, Lewis. Alice´sAdventures in Wonderland. 1865}.

**INFORMAČNÉ ZDROJE AKO CELKY**

Monografie, monografické publikácie, elektronické knihy a audioknihy

**Primárny tvorca. *Názov*. Formát; typ zdroja. Vydanie. Vedľajší tvorca. Vydavateľ(stvo), rok vydania. Dátum aktualizácie/revízie. Prístup. [dátum zobrazenia].**

**Prvé vydanie sa v bibliografickom odkaze nemusí uvádzať.**

**Počet strán nie je povinný údaj.**

**● tradičné monografické zdroje:**

PAVLOVIČ, Jozef, (2003). *Negácia v jednoduchej vete*. Slavistický kabinet SAV, 2003.

IVANOVÁ, Martina, (2016). *Syntax slovenského jazyka*. 2. upravené a doplnené vydanie. Vydavateľstvo Prešovskej univerzity, 2016.

KARČOVÁ, Agáta; Mária ŠIMKOVÁ; Radoslav BRÍDA; Adriána ŽÁKOVÁ a Radovan GARABÍK, (2016). *Skloňovanie podstatných mien v slovenčine s korpusovými príkladmi*. Jazykovedný ústav Ľudovíta Štúra SAV, 2016.

**● online monografické zdroje:**

PEKAROVIČOVÁ, Jana, (2020). *Slovenčina ako cudzí jazyk: predmet aplikovanej lingvistiky*. Online. Stimul, 2020. Dostupné na: https://dspace.uniba.sk/xmlui/handle/123456789/24. [zobrazené 2023-03-14].

SHAKESPEARE, William, (2015). *Macbeth*. Online. Vladimír ROY (prekladateľ). Zlatý fond denníka SME, 2015. Dostupné na: https://zlatyfond.sme.sk/dielo/5030/Shakespeare\_Macbeth/1. [zobrazené 2023-02-14].

**● audioknihy:**

Pri audioknihách by mal byť uvedený aj rozprávač, ak je známy, a **čas trvania po čiarke za údajom o formáte a type zdroja.**

ADAMS, Douglas, (2022). *Stopárov sprievodca galaxiou*. Audiokniha; MP3, trvanie 409 min. Martin MŇAHONČÁK (rozprávač). Publixing; Slovart, 2022.

BAUM, L. Frank, (2005)*. The Wonderful Land of Oz*. Audiokniha, MP3; online. Roy TRUMBULL (rozprávač). Project Gutenberg, 2005. Dostupné na: https://www.gutenberg.org/files/17426/17426-readme.htm. [zobrazené 2022-01-10].

**SERIÁLY (AKO CELOK)**

Na mieste roku vydania udávame celé rozpätie vydávania seriálu ako celku; v prípade ukončeného vydávania napr. 1990 – 2003; v prípade, že vydávanie seriálu pokračuje, uvedieme napr. 1998 –

***Názov seriálu*. Formát; typ zdroja. Vydavateľ(stvo), rok vydania. Prístup. [dátum zobrazenia].**

**● Tradičný seriál s ukončeným vydávaním:**

*Čajka*. Seriál. Don Bosco, 1990 – 2004.

**● Online seriál s neukončeným vydávaním:**

*Asymptote*. Seriál; online. [s. n.], 2011 –. Dostupné na: https://www.asymptotejournal.com/archive/. [zobrazené 2023-10-03].

**NORMY (ŠTANDARDY)**

**Primárny tvorca. Číslo normy:rok, *Názov – doplnok k názvu – Označenie časti: Názov časti.***

**● tradičná norma:**

INTERNATIONAL ORGANIZATION FOR STANDARDIZATION (ISO), (2019). ISO 8601-1:2019, *Date and time – representations for information interchange – Part 1: Basic rules.*

**● digitálna forma normy:**

INTERNATIONAL ORGANIZATION FOR STANDARDIZATION (ISO), (2019). ISO 8601-1:2019*, Date and time – representations for information interchange – Part 1: Basic rules*. Online. Dostupné na: https://www.iso.org/obp/ui/#iso:std:iso:8601:-1:ed-1:v1:en. [zobrazené 2023- 01-14].

**PROGRAMY A APLIKÁCIE**

Prednosť má meno tvorcu pred menom distribútora. Autormi programov sú často korporácie a programátori nie sú uvedení. V tom prípade je ako tvorca uvedená organizácia, ktorá program publikuje. Rok vydania je dátum alebo rok zverejnenia citovanej verzie programu na používanie. Dátum aktualizácie/ revízie sa požaduje pre online zdroje, ak je k dispozícii. Pre veľké súbory sa požaduje (za informáciou o prístupe) uviesť veľkosť súboru. Ak sa citujú operačné systémy, uvádza sa ich verzia, iba ak je to potrebné. Veľkosť súboru uvádzame v prípade veľkých súborov.

Primárny tvorca. Názov programu. Formát; typ zdroja. Vydavateľ, rok vydania. Dátum aktualizácie/ revízie. Prístup. Veľkosť súboru. [dátum sprístupnenia].

**● programy:**

HAYES, Bruce; Bruce TESAR a Kie ZURAW, (2021). *OTSoft: Optimality Theory Software*. Program; online. Version 2.5. [s. n.], 2021. Dostupné na: http:// www.linguistics.ucla.edu/people/hayes/otsoft/. [zobrazené 2022-08-25].

R CORE TEAM, (2021). *R. A language and environment for statistical computing*. Program; online. R Foundation for Statistical Computing, 2021. Dostupné na: https://www.R-project.org/. [zobrazené 2022- 08-25].

**NAHRÁVKY A AUDIO-VIZUÁLNE MATERIÁLY**

Ako formát a typ zdroja uvádzame: Online, Podcast, MP3, Rozhlasový program, Film, Video, DVD, Nemý film, CD, LP, Vysielanie, Interview.

**Primárny tvorca. *Názov informačného zdroja*. Formát; typ zdroja. Vydavateľ/Filmové štúdio/ Distribútor, dátum vytvorenia nahrávky.**

**● podcast:**

HAWKING, Stephen a Sue LAWLEY, (1992). *Desert islands discs*. Podcast; MP3. BBC Radio 4, 1992-12-25. Dostupné na: https://www.bbc.co.uk/sounds/play/p0093xb2. [zobrazené 2022-01-14].

**WEBOVÉ SÍDLA A WEBSTRÁNKY**

Webové sídlo je ucelený súbor webstránok, webstránka je samostatná stránka webového sídla. Ak citujeme webstránku, uvádzame ako formát a typ zdroja „Online“; ak citujeme celé webové sídlo, uvádzame „Webové sídlo“. V prípade informačných zdrojov dostupných len cez webarchív, uvádzame za prístupom aj dátum archivovania: [archivované 2021-02-14].

**Primárny tvorca. *Názov webstránky* alebo *Názov webového sídla*. Formát; typ zdroja. Systémové požiadavky. Dátum aktualizácie/revízie. Prístup k webarchívu. [Rozsah alebo dátum a čas archivácie]. Prístup. [dátum zobrazenia].**

**● webové sídlo:**

BBC, [s. a.]. *BBC Weather*. Webové sídlo. Dostupné na: https://www.bbc.com/weather. [zobrazené 2023-02-28].

**● webstránka:**

INTERNATIONAL ORGANIZATION FOR STANDARDIZATION, [s. a.]. *ISO home page*. Online. Dostupné na: https://www.iso.org/home.html. [zobrazené 2022-12-13].**● webové sídlo dostupné cez webarchív:**

BBC, [s. a.]. *BBC Weather*. Webové sídlo. Archívna kópia dostupná na: Internet archive (distribútor), https:// web.archive.org/web/20180103042141/http://www.bbc.com/weather/. [archivované 2000 – 2023]. [zobrazené 2023-02-28].

**SOCIÁLNE MÉDIÁ A SLUŽBY**

Patria sem: Twitter, Facebook, LinkedIn, Instagram, Snapchat atď. Ako názov služby, formát a typ zdroja zapisujeme: Facebook, Instagram, Twitter, Tweet, Update statusu na Facebooku, Príspevok na blogu, Príspevok na časovej osi, Fórum, Komentár k príspevku na blogu/Facebooku..., Príspevok na Facebooku, Obrázok, Fotografia, Správa na instagrame, IRC chat... a ich kombinácie, ak je to potrebné. Ak ide o komentáre, názvy neuvádzame. V prípade celých blogov, ktoré sú zdrojmi na pokračovanie, uvádzame ako dátum odoslania dátum vzniku blogu so spojovníkom.

**Tvorca/odosielateľ správy. *Názov správy*. Názov služby, Formát; typ zdroja. Dátum odoslania, čas odoslania. Tvorca pôvodného obsahu. [Štandardný identifikátor pôvodného tvorcu]. Prístup. [dátum zobrazenia].**

**● celý blog:**

DODSON, S., (2002). *Language Hat*. Blog. 2002 –. Dostupné na: https://languagehat.com/. [zobrazené 2023-03- 03].

**● príspevok na blogu:**

NICHOLAS, Nick, (2018). *What Metanorma is.* Príspevok na blogu. 2018-12-05. Dostupné na: https:// www.metanorma.org/blog/2018-12-05-intro-tometanorma/. [zobrazené 2018-06-10].

**● komentár k príspevku na blogu:**

FLÍDR, J., (2023). Komentár k príspevku na blogu. 2023-03-23. VODIČKA, L. *Bzovík, ten úžasný kláštor*. Dostupné na: https://blog.sme.sk/diskusie/5198561. [zobrazené 2023-03-27].

**● update statusu na Facebooku:**

APA STYLE, (2011). *How do you spell success in APA Style?* Update statusu na Facebooku. 2011-03-10. Dostupné na: Facebook, https://www.facebook .com/APAStyle/posts/how-do-you-spell-successin-apa-style-easy-consult-merriam-websterscollegiate-d/206877529328877/. [zobrazené 2023- 03-01].

**● príspevok na Facebooku:**

ABEL, Tomáš [Tomáš Abel - primátor Brezno], (2023). *Prajem všetkým našim pedagógom*... Fotografia; príspevok na Facebooku. 2023-03- 28. Dostupné na: Facebook, https://www .facebook.com/photo/?fbid=707253001402236 &set=a.132759808851561. [zobrazené 2023-03-28].

**● tweet:**

STANDFORD MEDICINE [Twitter: @SUMMedicine], (2012). *Animal study shows sleeping brain behaves as if it´sremembering.* Tweet. 2012-10-09. Dostupné na: Twitter, https://twitter.com/stanfordmed/ status/255644688630046720?lang=ar. [zobrazené 2022-03-01].

**NEPUBLIKOVANÉ INFORMAČNÉ ZDROJE**

Ako formát a typ zdroja sa uvádza: Email, Priama správa cez Skype, Rukopis, Online, Preprint, Telefonický rozhovor, Osobná komunikácia, Prezentácia a ich kombinácie. Ak zdroj nemá názov, doplníme tému do hranatých zátvoriek alebo uvedieme: [Bez názvu]. Za primárnym tvorcom je vhodné v hranatých zátvorkách uviesť alias, pod ktorým vystupuje, napr. cez Skype a pod.

**Primárny tvorca. *Názov informačného zdroja*. Formát; typ zdroja. Dátum vzniku.**

**● osobná komunikácia:**

ZÁHRADNÍKOVÁ, Eva, (2022). [*Bibliografia*]. Osobná komunikácia. 2022-05-05.

**● priama správa cez Skype:**

MAYBANK PHILLIPINES INC [Skype ID: Maybank PH], (2017). [*Bez názvu*]. Priama správa cez Skype. 2017-01-01.

**● prezentácia (ako nepublikovaný informačný zdroj):**

BARTOVÁ, Jana, (2021). *Hudba včera a dnes*. Prezentácia. 2021-05-25.

INGLOT, M., (2009). *História počítačov*. Prezentácia; online. 2009-03-18, 20:40. Snímky dostupné na: https://www.zborovna.sk/kniznica.php?action=show\_version&id=6663. [zobrazené 2022-06-06]. Prístupné len prihláseným používateľom Virtuálnej knižnice.

**● telefonický rozhovor:**

PAULIAKOVÁ, Denisa a Lucia LICHNEROVÁ, (2020). [*Bez názvu*]. Telefonický rozhovor. 2020-02-11, 09:22:23.

**● záverečná práca:**

CEDZOVÁ, I., (2008). *Arachnofóbia*. Bakalárska práca. Miroslav KRUMPÁL (vedúci záverečnej práce). Univerzita Komenského v Bratislave, 2008.

**● záverečná práca dostupná v repozitári:**

BLAHOVÁ, J., (2022). *Infekcia chirurgickej rany*. Diplomová práca; online. Ivana DAŇOVÁ (vedúca záverečnej práce). Univerzita Komenského v Bratislave, 2022. Dostupné na: http://alis.uniba.sk/storage/ddp/ dostupne/JL/2022/2022-JL-111544/149235v1.pdf. [zobrazené 2023-05-16].

**ČASTI INFORMAČNÝCH ZDROJOV**

Časti monografických informačných zdrojov

**Primárny tvorca za časť monografie. Názov časti. In: Primárny tvorca za hostiteľský informačný zdroj. *Názov hostiteľského informačného zdroja*. Formát; typ zdroja. Vydavateľ(stvo), rok vydania, numerácia a rozsah strán. Dátum aktualizácie/revízie. Prístup. [dátum zobrazenia].**

**● časť tradičného monografického zdroja:**

SMITH, C., (1980). Problems of information studies in history. In: S. STONE (ed.). *Humanities information research*. CRUS, 1980, s. 27 – 30.

**● časť tradičného monografického zdroja, ktorý má viac zväzkov:**

JUTURU, Vijaya, (2008). Type 2 Diabetes. In: Kathleen KELLER (ed.). *Encyklopedia of Obesity*. Sage Publications, 2008, vol. 2, s. 158 – 159.

**● časť tradičného zborníka:**

ŠKOVIEROVÁ, Angela, (2021). Knižná zbierka Samuela Rochotského a jej osudy. In: Miriam PORIEZOVÁ (zost.). *Studia Bibliographica Posoniensia*. Univerzitná knižnica v Bratislave, 2021, s. 27 – 44.

**● časť online monografického zdroja:**

KARLÍK, Petr a Radek ŠIMÍČEK, (2012-2020). Neurčité zájmeno (indefinitní zájmeno). In: Petr KARLÍK; Marek NEKULA a Jana PLESKALOVÁ (ed.). *Nový encyklopedický slovník češtiny online*. Online. Masarykova univerzita, 2012-2020. Dostupné na: https://www.czechency.org/. [zobrazené 2023-05-14]

**● časť online zborníka:**

RYBANSKÁ, Lucia, (2021). Pozdvihovanie povedomia v oblasti transferu technológií vo vedeckovýskumných inštitúciách. In: Adriana SHEARMAN (ed.). *Cooperation Innovation Technology Transfer (COINTT).* Online. Centrum vedecko-technických informácií Slovenskej republiky, 2021, s. 11 – 12. Dostupné na: https://cointt.sk/wp-content/uploads/2022/05/ZBORNIKCOINTT2021.pdf. [zobrazené 2022-10-10].

**• časť webovej stránky:**

*Internet forum*. [2020-06-21]. In: Wikipedia (distribútor). Online. Dostupné na: https:// en.wikipedia.org/wiki/Internet\_forum. [zobrazené 2023-01-27].

**ČASTI SERIÁLOV**

**Primárny tvorca. Názov časti. *Názov seriálu*. Formát; typ zdroja. Numerácia s rokom vydania, rozsah strán. Dátum aktualizácie/revízie. Distribútor alebo online hostiteľ. Perzistentný identifikátor. Prístup. Fyzická lokácia. Vzťah. [dátum zobrazenia].**

**• časť (článok) v tradičnom časopise:**

KUCIANOVÁ, Anna, (2003). Porovnanie verzií MDT roka 1997 a 2001. *Knižnica*, roč. 4 (2003), č. 11 – 12, s. 547 – 551.

**• časť (článok) v online časopise:**

KUCIANOVÁ, Anna, (2003). *Porovnanie verzií MDT roka 1997 a 2001*. Knižnica. Online. roč. 4 (2003), č. 11 – 12, s. 547 – 551. Dostupné na: https://www.snk.sk/images/snk/casopis\_kniznica/2003/november\_december/547.pdf. [zobrazené 2022-11-10].

STRINGER, John A. et al., (2005). *Reduction of RF-induced sample heating with a scroll coil resonator structure for solid-state NMR probes*. Journal of Magnetic resonance. Online. vol. 173 (March 2005), no. 1, s. 40 – 48. Dostupné na: https://doi.org/10.1016/j.jmr.2004.11.015. [zobrazené 2021-09-09].

**• časť (článok) v online novinách (denníku):**

GEIST, Radovan a Barbara ZMUŠKOVÁ, (2023). *Týždeň v európskej ekonomike*. DENNÍK N. Online. 2023-03- 23. Dostupné na: https://e.dennikn.sk/3296855/ tyzden-v-europskej-ekonomike-posledne-varovanie-pred-klimatickou-katastrofou/?ref=- tit&\_ga=2.125950094.2037297635.1679654757- 1674809556.1676382619. [zobrazené 2023-03-26].

**ARCHÍVNE DOKUMENTY**

**Primárny tvorca. Dátum vzniku materiálu. Názov informačného zdroja. Formát; typ zdroja. Názov zbierky, fondu s lokáciou. Vlastník**.

* **súkromná rukopisná korešpondencia:**

CAVENDISH, Henry. [1570?]. [Letter to Bess of Harwick]. List. V: The New York Public Library, Special archival collections. Signatúra: b 3843.

* **súkromná online rukopisná korešpondencia:**

MARCHINGTON, William. [1560?-01-13]. [Letter to Bess of Harwick]. List; online. V: Bess of Hardwick ́s Letters. Dostupné na: https://www.bessofhardwick.org/letter.jsp?letter=47. [zobrazené 2023-03-01].